
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 388 

30 Μαρτίου 2006 


Α ΠΟΦΑΣΕΙ Σ 

Αριθμ. 16186/1205 

Τροποποίηση της υπ’ αριθμ. 4700/330/2004 (Β' 192) από¬ 
φασης του Υπουργού Μεταφορών και Επικοινωνιών 
«Πινακίδες αριθμού κυκλοφορίας αυτοκινήτων οχη¬ 
μάτων και ρυμουλκουμένων». 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

1/Εχοντας υπόψη τις διατάξεις: 

α) Της παραγράφου 2 του άρθρου 90 του Κώδικα Οδικής 
Κυκλοφορίας, που κυρώθηκε με το ν. 2696/1999 (Α'57). 

β) Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α'98). 

γ) Της υπ’ αριθμ. 19800/1982 (Β'455) απόφασης του 
Υπουργού Συγκοινωνιών, «Πινακίδες αριθμού κυκλοφορί¬ 
ας αυτοκινήτων οχημάτων και ρυμουλκούμενων», όπως 
τροποποιήθηκε και ισχύει. 

δ) Της υπ’ αριθμ. 4700/330/2004 (Β' 192) απόφασης 
του Υπουργού Μεταφορών και Επικοινωνιών ° Πινακί¬ 
δες αριθμού κυκλοφορίας αυτοκινήτων οχημάτων και 
ρυμουλκούμενων. 

2. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Στην παράγραφο 1 του άρθρου 2 της υπ’ αριθμ. 
4700/330/2004 (Β' 192) απόφασης του Υπουργού Μεταφο¬ 
ρών και Επικοινωνιών, προστίθεται νέο εδάφιο ως εξής: 

«Το κυανούν πεδίο με τα κίτρινα αστέρια θα είναι 
κατασκευασμένο σαν ενιαίο και αναπόσπαστο τμήμα 
της μεμβράνης. Δεν θα μπορεί να αφαιρεθεί από την 
μεμβράνη ή την τελική πινακίδα με φυσικά ή χημικά 
μέσα χωρίς την ανεπανόρθωτη βλάβη των φωτομετρι¬ 
κών ιδιοτήτων της». 

2. Οι παράγραφοι 2,9 και 10 του άρθρου 2 της παρα¬ 
πάνω απόφασης, αντικαθίσταται ως εξής: 

«2. Τα γράμματα ΘΒ, που σχηματίζουν το διακριτικό 
διεθνές σήμα της χώρας μας, είναι αντανακλαστικά 
και έχουν λευκό χρώμα. Οι διαστάσεις τους είναι, ύψος 


γραμμάτων ΟΒ είκοσι (20) χιλιοστά, οι δε υπόλοιπες 
σύμφωνα με το ΩΙΝ 1451 ΤβίΙ (4.1 δοάΐΊίΙίοπτι Ο (Επς)- 
εοπίί)». 

«9. Οι διαστάσεις των γραμμάτων των πινακίδων 
αυτοκινήτων οχημάτων και ρυμουλκούμενων θα είναι 
ύψους εβδομήντα επτά (77) χιλιοστά, πλάτος σαράντα 
τέσσερα (44) χιλιοστά, των μοτοσικλετών θα είναι ύψος 
εξήντα (60) χιλιοστά, πλάτος τριάντα τέσσερα (34) χι¬ 
λιοστά, εκτός του γράμματος I, και πάχος έντεκα (11) 
χιλιοστά». 

«10. Οι διαστάσεις των αριθμών των πινακίδων αυτο¬ 
κινήτων οχημάτων και ρυμουλκούμενων θα είναι ύψους 
εβδομήντα επτά (77) χιλιοστά, πλάτος σαράντα τέσσερα 
(44) χιλιοστά των μοτοσικλετών θα είναι ύψους εξήντα 
(60) χιλιοστά, πλάτος τριάντα τέσσερα (34) χιλιοστά, 
εκτός του αριθμού 1, και πάχος έντεκα (11) χιλιοστά». 

3. Η παράγραφος 7 του άρθρου 2 της παραπάνω 
απόφασης, αντικαθίσταται ως εξής: 

«7. Στην επιφάνεια της πινακίδας θα τεθεί σαν σήμαν¬ 
ση ασφαλείας το εθνόσημο, σύμφωνα με το συνημμένο 
παράρτημα 4, που αποτελεί αναπόσπαστο τμήμα της, 
δεν επηρεάζει το ευανάγνωστο του αριθμού κυκλο¬ 
φορίας και είναι ορατό με γυμνό μάτι υπό γωνία. Το 
εθνόσημο της σήμανσης ασφαλείας θα πρέπει να επα¬ 
ναλαμβάνεται ανά εκατό (100) χιλιοστά, κατανεμημένο 
στον οριζόντιο άξονα και στο μέσον της πινακίδας σε 
τυχαίες θέσεις σε όλο το μήκος της. Η σήμανση ενσω¬ 
ματώνεται στις πινακίδες κυκλοφορίας έτσι ώστε να 
μην μπορεί να γίνει απομίμηση, αντικατάσταση, τροπο¬ 
ποίηση ή να μην μπορεί να πραγματοποιηθεί κανενός 
είδους παραποίηση ή σβήσιμο χωρίς να μεταβληθεί η 
όψη της πινακίδας. Και για τους τέσσερις (4) τύπους 
πινακίδων το εθνόσημο θα έχει διάμετρο τριάντα (30) 
χιλιοστά. Η σήμανση ασφαλείας θα είναι κατά τα ανα- 
φερόμενα στην παράγραφο 5 του παραρτήματος 7 που 
αποτελεί αναπόσπαστο τμήμα της παρούσας». 

Αρθρο 2 

Το άρθρο 4 της προαναφερόμενης απόφασης, αντι¬ 
καθίσταται ως εξής: 

Αρθρο 4 

ΠΙΝΑΚΙΔΕΣ ΟΧΗΜΑΤΩΝ 
(Δύο σειρών αναγραφής των στοιχείων) 

1. Οι εξωτερικές διαστάσεις της πινακίδας (οπίσθια) 

έχουν μήκος διακόσια ογδόντα (280) χιλιοστά και ύψος 
διακόσια (200) χιλιοστά. 

2. Η διάταξη των στοιχείων και συμβόλων από αρι¬ 
στερά προς τα δεξιά θα είναι η εξής: 

α) Πρώτη γραμμή 

• το κυανού χρώματος αντανακλαστικό πεδίο, εντός 
του οποίου υπάρχει το σήμα της Ευρωπαϊκής Ένωσης 
και το διακριτικό της χώρας μας ΘΒ, ύψους ογδόντα 
οκτώ (88) χιλιοστών, 

• η σήμανση ασφαλείας στον οριζόντιο άξονα του 
αντανακλαστικού πεδίου, 

• ο συνδυασμός των τριών γραμμάτων, 

β) Δεύτερη γραμμή 

• η ανάγλυφη σφραγίδα του Κράτους με το Εθνό¬ 
σημο. 

• ο συνδυασμός των τεσσάρων (4) αριθμών. 

γ) η σήμανση ασφαλείας στο μέσον και στον οριζόντιο 
άξονα της πινακίδας. 

3. Οι λοιπές λεπτομέρειες του τύπου αυτής της πι¬ 
νακίδας φαίνονται στο συνημμένο παράρτημα 6 που 
αποτελεί αναπόσπαστο τμήμα της παρούσας». 

Άρθρο 3 

Το άρθρο 5 της προαναφερόμενης απόφασης, αντι¬ 
καθίσταται ως εξής: 

Άρθρο 5 

ΠΙΝΑΚΙΔΕΣ ΜΟΤΟΣΙΚΑΕΤΩΝ 

«1. Οι εξωτερικές διαστάσεις της οπίσθιας πινακίδας 
έχουν μήκος διακόσια (200) χιλιοστά και ύψος διακόσια 
(200) χιλιοστά. 

2. Η διάταξη των στοιχείων και συμβόλων από αρι¬ 
στερά προς τα δεξιά θα είναι η εξής: 


α) Πρώτη γραμμή 

• Το κυανού χρώματος αντανακλαστικό πεδίο, εντός 
του οποίου υπάρχει σήμα της Ευρωπαϊκής Ένωσης και 
το διακριτικό της χώρας μας ΟΒ, ύψους ογδόντα οκτώ 
(88) χιλιοστών. 

• Ο συνδυασμός τριών (3) γραμμάτων 

β) Δεύτερη γραμμή 

• Η ανάγλυφη σφραγίδα του Κράτους με το εθνό¬ 
σημο. 

• Ο συνδυασμός τριών (3) αριθμών. 

γ) Η σήμανση ασφαλείας στο μέσον και στον οριζό¬ 
ντιο άξονα της πινακίδας. 

3. Οι λοιπές λεπτομέρειες του τύπου αυτής της πι¬ 
νακίδας φαίνονται στο συνημμένο παράρτημα 6 που 
αποτελεί αναπόσπαστο τμήμα της παρούσας». 

Άρθρο 4 

Γ ενικές Διατάξεις 

Τα παραρτήματα, με αριθμό 1, 6 και 7 της υπ’ αριθμ. 
4700/330/2004 (Β' 195) απόφασής μας, αντικαθίστανται 
με τα παραρτήματα, με τον ίδιο αριθμό, (1, 6 και 7), που 
προσαρτώνται συνημμένα στην παρούσα απόφαση και 
αποτελούν αναπόσπαστο τμήμα αυτής. 

Κατά τα λοιπά εξακολουθεί να ισχύει, ως έχει, η υπ’ 
αριθμ. 4700/330/2004 (Β'192) απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2006 

Ο ΥΠΟΥΡΓΟΣ 

Μ. ΛΙΑΠΗΣ 

ΠΑΡΑΡΤΗΜΑ 1 

ΛΕΠΤΟΜΕΡΕΙΕΣ ΚΡΑΤΙΚΩΝ ΠΙΝΑΚΙΔΩΝ ΟΧΗΜΑΤΩΝ, ΜΙΑΣ ΚΑΙ ΔΥΟ ΣΕΙΡΩΝ ΣΤΟΙΧΕΙΩΝ 

ΠΑΡΑΡΤΗΜΑ 6 

ΠΙΝΑΚΙΔΕΣ ΜΟΤΟΣΙΚΛΕΤΩΝ ΚΑΙ ΟΧΗΜΑΤΩΝ ΔΥΟ ΣΕΙΡΩΝ ΑΝΑΓΡΑΦΗΣ ΤΩΝ ΣΤΟΙΧΕΙΩΝ 



151-45-ϊ— 31.5 —ί-44-Η5»- 44-1-15-1-44-Η 31.5 6 



(τΙΡ) 

ΠΑΡΑΡΤΗΜΑ 7 

Τεχνικές προδιαγραφές για οπισθο-αντανακλαστικές 
πινακίδες 

1. Σκοπός και πεδίο εφαρμογής 

Αυτό το πρότυπο καθορίζει τις διατάξεις που εφαρ¬ 
μόζονται για τις οπισθο-αντανακλαστικές πινακίδες των 
μηχανοκίνητων οχημάτων και των ρυμουλκούμενων. 

2. Υλικά κατασκευής 

Το χρησιμοποιούμενο αντανακλαστικό υλικό για φόντο 
της εξωτερικής πλευράς της πινακίδας, καθώς και το 
κυανού χρώματος αντανακλαστικό πεδίο με τα κίτρινα 
αστέρια και το διακριτικό της χώρας μας, πρέπει να 
εφαρμόζεται κατά τέτοιο τρόπο ώστε να δίνει συνε¬ 
χή την αντανακλαστική επιφάνεια, να αποτελείται από 
μικροσκοπικούς σφαιρικούς φακούς ενσωματωμένους 
εντός πλαστικού φύλλου, το οποίο πρέπει να προσφύε- 
ται τελείως πάνω στον φορέα. Το αντανακλαστικό υλικό 
πρέπει να έχει εξωτερική επιφάνεια τελείως επίπεδη, 
ώστε να περιορίζεται στο ελάχιστο η συσσώρευση σκό¬ 
νης και ακαθαρσιών. 

3. Συμμόρφωση με προδιαγραφές 

Η συμμόρφωση με τους εθνικούς κανονισμούς ως 
προς τις διαστάσεις, το σχήμα, τα γράμματα και τους 
αριθμούς μιας τελείως ολοκληρωμένης πινακίδας θα 
ελεγχθεί από τις αρμόδιες αρχές. Τα δείγματα που θα 
παραδίνονται στο ινστιτούτο το οποίο έχει αναλάβει 
τον έλεγχο, θα πρέπει να συμμορφώνονται με τα πρότυ¬ 
πα παραγωγής τα οποία θα εκδοθούν χωριστά. Η συμ¬ 
μόρφωση με αυτή την προδιαγραφή θα προσδιοριστεί 
από εργαστηριακές δοκιμές των αντιπροσωπευτικών 
δειγμάτων των πινακίδων σύμφωνα με το Παράρτημα 
8 . 

4. Δείγματα προς εξέταση 

Τα δείγματα προς εξέταση θα είναι αντιπροσωπευτικά 
της σύγχρονης παραγωγής, κατασκευασμένα σύμφω¬ 
να με τις συστάσεις του κατασκευαστή του οπισθο- 
αντανακλαστικού υλικού. Τα δείγματα προς εξέταση θα 
έχουν ελάχιστη επιφάνεια 100 τετραγωνικών εκατοστών 
συνεχούς επιπέδου υποβάθρου, ώστε να διευκολυνθούν 
οι χρωματομετρικές και φωτομετρικές μετρήσεις και 
άλλες δοκιμασίες. Όλα τα δείγματα προς δοκιμασία θα 
παραμείνουν σε θερμοκρασία 23 ± 5ο Ο και σε σχετική 
υγρασία 50 ± 10% για 24 ώρες πριν τη δοκιμασία. 

5. Σήμανση ασφαλείας 

Τίθεται το εθνόσημο του παραρτήματος 4 ως σήμανση 
ασφαλείας. Ως σήμανση ασφαλείας χρησιμοποιείται 
εναλλακτικά, είτε κατευθυντική, αναμφίβολα αναγνω¬ 
ρίσιμη εικόνα σύμφωνα με την υποπαράγραφο 5.1 του 
παρόντος παραρτήματος, είτε υδατογράφημα ασφαλεί¬ 
ας σύμφωνα με τα αναφερόμενα στην υποπαράγραφο 
5.2 του παρόντος παραρτήματος. 


Ειδικά, για τις πινακίδες αυτοκινήτων οχημάτων, δύο 
σειρών αναγραφής των στοιχείων και των μοτοσικλε¬ 
τών, χρησιμοποιείται ως σήμανση ασφάλειας η κατευ¬ 
θυντική αναμφίβολα αναγνωρίσιμη εικόνα σύμφωνα με 
την υποπαράγραφο 5.1 του παρόντος παραρτήματος. 

5.1. Κατευθυντική, αναμφίβολα αναγνωρίσιμη εικόνα. 

Η επιφάνεια της αντανακλαστικής μεμβράνης θα 
έχει έντονη, κατευθυντική, αναμφίβολα αναγνωρίσιμη 
εικόνα για τη διευκόλυνση της οπτικής ταυτοποίησης 
των εγκριθέντων οπισθο-αντανακλαστικών εξωτερικών 
φύλλων. Η εικόνα θα αποτελεί αναπόσπαστο μέρος της 
εξωτερικής μεμβράνης και θα καθιστά την αναπαραγω¬ 
γή μη εξουσιοδοτημένων πινακίδων εξαιρετικά δύσκολη. 
Η εικόνα εν προκειμένων ταυτίζεται με το εθνόσημο και 
κατά τα λοιπά βλέπε παράγραφο 7 του άρθρου 2, σε 
συνδυασμό με το παράρτημα 4 τις ακόλουθες επιπρό¬ 
σθετες απαιτήσεις: 

α) Η αναμφίβολου αναγνωρίσεως εικόνα πρέπει να 
διευκολύνει την αποτελεσματική οπτική επαλήθευση 
της αυθεντικότητας των πινακίδων στο πεδίο χρήσης, 
όπως δίνεται σε παράδειγμα για διάχυτο φως ημέρας 
κατά τη διάταξη που φαίνεται στα σχήματα 1 και 2 που 
ακολουθούν. 

• Το πιο κεντρικό μέρος της εικόνας θα είναι άμεσα 
ορατό σε παρατηρητή, ο οποίος κοιτάζει το επίπεδο 
των πινακίδων υπό γωνία 30ο πάνω από τη κάθετο, 
όπως φαίνεται στο σχήμα 1. 

• Το πιο κεντρικό μέρος της εικόνας θα είναι αόρατο 
σε παρατηρητή που στέκεται σε απόσταση μικρότερη 
των 0,6 μέτρων και μεγαλύτερη των 4 μέτρων από την 
επιφάνεια της πινακίδας. 

• Το πιο κεντρικό μέρος της εικόνας θα είναι αόρα¬ 
το σε παρατηρητή ο οποίος δεν κοιτάζει την πινακίδα 
απευθείας, αλλά την κοιτάζει από μέρος που σχηματί¬ 
ζει γωνία μεγαλύτερη από 45ο με την πινακίδα, όπως 
φαίνεται στο σχήμα 2. 

β) Κάτω από εργαστηριακές συνθήκες σε διάχυτο 
και οπισθο-αντανακλαστικό φως, η θετική ταυτοποίηση 
θα είναι ορατή σε μια πινακίδα που θα βρίσκεται σε 
απόσταση ενός μέτρου και έχει ελαφρά κλίση. Η ίδια 
εικόνα δεν θα είναι ορατή όταν η πινακίδα περιστρα- 
φεί κατά 90ο από τις αρχικές συνθήκες παρατήρησης, 
γ) Η αναμφίβολα αναγνωρίσιμη εικόνα δεν θα αλλοιώσει 
τα χρώματα της μεμβράνης ούτε θα μειώσει τις τιμές 
λαμπρότητας της μεμβράνης κάτω από καθορισμένες 
τιμές. 

δ) Η αναμφίβολα αναγνωρίσιμη εικόνα δεν θα αλλοι¬ 
ώσει το γραφικό σχέδιο. 

ε) Η αναμφίβολα αναγνωρίσιμη εικόνα δεν θα μπορεί 
να αφαιρεθεί με χημικό ή φυσικό τρόπο από το φύλλο 
ή από την τελειωμένη πινακίδα χωρίς να υπάρξουν ανε¬ 
πανόρθωτες ζημιές στο αντανακλαστικό σύστημα. 

ΤΡΟΠΟΣ ΑΝΑΓΝΩΡΙΣΗΣ ΤΗΣ ΣΗΜΑΝΣΗΣ ΑΣΦΑΛΕΙΑΣ ΤΩΝ ΚΡΑΤΙΚΩΝ 

ΠΙΝΑΚΙΔΩΝ 



ΣΧΗΜΑ 1: 

Ο παρατηρητής πίσω και στον διαμήκη άξονα του σχήματος 



ΣΧΗΜΑ 2: 

Ο παρατηρητής πίσω και 45° πλαγίως από τον διαμήκη άξονα 

5.2. Υδατογράφημα ασφαλείας 

Το υδατογράφημα ασφαλείας θα είναι ενσωματωμένο, 
δεν θα μπορεί να αφαιρεθεί με φυσικό ή χημικό τρόπο 
από το φύλλο ή από την τελειωμένη πινακίδα χωρίς να 
καταστραφεί το φωτοαντανακλαστικό υλικό η κατα¬ 
στροφή αυτή θα είναι εμφανής και με γυμνό μάτι, δεν θα 
αλλοιώνει τα χρώματα της πινακίδας. Το υδατογράφημα 
δεν θα επιφέρει μείωση των τιμών φωτοανατανακλαστι- 
κότητας του υλικού πέραν από ορισμένες τιμές. 

6. Φωτομετρικές ιδιότητες των πινακίδων κυκλοφο- 
ρίας 

α) Ο ελάχιστος συντελεστής της οπισθο-αντανακλα- 
στικής επιφάνειας δεν θα είναι μικρότερος από αυτόν 
που καθορίζεται στον Πίνακα 1. Οι μετρήσεις θα γίνουν 
σύμφωνα με τις διαδικασίες που ορίζονται στην ΟΙΕ 
έκδοση Νο 541982 χρησιμοποιώντας δίαηάαιτΙ ΙΙΙυηηίπαηΙ 
Α και με γωνίες προσπτώσεως και παρατήρησης στο 
ίδιο επίπεδο. Οι μετρήσεις θα γίνουν σε συνεχές φό¬ 
ντο, επιφάνειας τουλάχιστον 10 X 10 εκατοστά χωρίς 
χαρακτήρες. 

ΠΙΝΑΚΑΣ 1 

Ελάχιστοι συντελεστές οπισθο-αντανάκλασης 
(σε σαπόθΙαε ανά Ιυχ ανά πη 2 ) (σό/Ιυχ/ηη 2 ) 


ΧΡΩΜΑ 

ΓΩΝΙΑ 

ΠΑΡΑΤΗΡΗΣΗΣ 

ΓΩΝΙΑ 

ΠΡΟΣΠΤΩΣΕΩΣ 

ΜΑΧ 

5“ 

30“ 

45“ 


0“12' 

70 

30 

6 


Άσπρο 

0“20' 

50 

25 

3 

250 


1“30' 

5 

2 

1 



0“12' 

50 

25 

4 


Κίτρινο 

0“20' 

35 

15 

2 

250 


1“30' 

3 

1 

0,5 



0“12' 

3 

1,5 



Κυανού 

0“20' 

1,5 

1 

- 

10 


_Τ3(Τ_ 

0.3 

_ 

_ 



β) Εάν παρουσιάζονται τοπικές διακυμάνσεις κάτω 
από οπισθο-αντανακλαστικές συνθήκες παρατήρησης, 
οι φωτομετρικές μετρήσεις θα γίνουν υπό μία γωνία 
παρατήρησης 0“20' και με γωνία προσπτώσεως 5 5 . Σχε¬ 
τικές μετρήσεις θα γίνουν σε περιοχές γειτονικές στην 
περιοχή των διακυμάνσεων των συντελεστών της οπι- 
σθο-αντανάκλασης. Η αναλογία της μεγαλύτερης προς 
την μικρότερη μέτρηση δεν πρέπει να ξεπερνάει το 20%. 
Ο συντελεστής οπισθο-αντανάκλασης μετρημένος σε 
μια γωνία προσπτώσεως 5° δεν πρέπει να διαφοροποι¬ 
είται περισσότερο από ± 20% κατά την περιστροφή του 
δείγματος κατά 360“ στο επίπεδό του. 

γ) Όταν το οπισθο-αντανακλαστικό υπόβαθρο καλύ¬ 
πτεται με νερό, ο συντελεστής οπισθο-αντανάκλασης 
δεν θα είναι μικρότερος από το 90% των τιμών που 
απαιτούνται στην παράγραφο 9.1 αυτής της προδια¬ 
γραφής. 

7. Οι χρωματομετρικές ιδιότητες 
α) Οι χρωματομετρικές ιδιότητες του οπισθο-αντα- 
νακλαστικού υποβάθρου της πινακίδας θα μετρηθούν 
σύμφωνα με το άρθρο 7.1 των διεθνών προτύπων ΙδΟ 
7591-1982 και θα πληρούν τα όρια του Πίνακα 2 αυτού. 

β) Το χρώμα του αντανακλαστικού φόντου κυανού 
χρώματος είναι σύμφωνα με το χρωματομετρικό σύ¬ 
στημα του ΜΙΙΝδΕΙΕ 5,9 ΡΒ 3,4 /15,1 ή σύμφωνα με το 
ΙδΟ 3864. 


γ) Οι μετρήσεις θα γίνουν με δείγματα συνεχούς 
επιπέδου υποβάθρου, επιφάνειας τουλάχιστον 10X10 
εκατοστά. 

8. Αντίσταση στη θερμοκρασία 

Ένα δοκιμαστικό δείγμα υπόκειται στις ακόλουθες 
συνθήκες σύμφωνα με την παράγραφο 8 του ΙδΟ 7591, 
τη μία μετά την άλλη: 

α) 7 ώρες συνεχώς, σε θερμοκρασία 65 ± 2° Ο, με 
σχετική υγρασία 10 ± 5%. 

β) 1 ώρα σε θερμοκρασία 23 ± 5° Ο και σε σχετική 
υγρασία 50 ± 10%. 

γ) 15 ώρες συνεχώς, σε θερμοκρασία -20 ± 2° Ο. 

Στο τέλος αυτής της δοκιμής, το αντανακλαστικό υλι¬ 
κό, τα γράμματα και οι αριθμοί δεν θα παρουσιάζουν 
καμία φουσκάλα ή φανερό αποχρωματισμό ή αποκόλ¬ 
ληση υποβάθρου ή σκάσιμο. 

9. Προσκόλληση στο υπόστρωμα 

Το δοκιμαστικό δείγμα θα υποβληθεί σύμφωνα με την 
παράγραφο 9 του ΙδΟ 7591 σε θερμοκρασία -20° Ο για 
μία ώρα. Αμέσως μόλις βγει το δείγμα από τον ψύκτη, η 
μονοκόμματη αποκόλληση του οπισθο-αντανακλαστικού 
υλικού δεν πρέπει να είναι δυνατή. 

10. Αντοχή σε κρούσεις 

Το δοκιμαστικό δείγμα σύμφωνα με την παράγραφο 10 
του ΙδΟ 7591 θα υποβληθεί σε θερμοκρασία -20° Ο για 
μία ώρα. Αμέσως μόλις βγει το δείγμα από τον ψύκτη, 
τοποθετούμε τη δοκιμαστική πινακίδα σε μια σταθερή 
βάση υποστήριξης (όπως τσιμέντο ή ατσάλινη πλάκα 
12,5 Γηπι) με την οπισθο-αντανακλαστική πλευρά προς τα 
πάνω και αφήνουμε μια ατσάλινη μπάλα διαμέτρου 25 
πιπη να πέσει από ένα ύψος 2 μέτρων πάνω από στο επί¬ 
πεδο μέρος του δείγματος. Το οπισθο-αντανακλαστικό 
υλικό να μην παρουσιάζει κανένα σκάσιμο ή αποκόλληση 
από το υπόστρωμα έξω από μια απόσταση μεγαλύτερη 
από 5 πιπη από την περιοχή σύγκρουσης. 

11. Αντοχή σε κάμψη 

Κάμψατε την επίπεδη περιοχή της πινακίδας σύμ¬ 
φωνα με την παράγραφο 11 του ΙδΟ 7591 πάνω από 
ένα άξονα διαμέτρου 50 πιπι για δύο δευτερόλεπτα. 
Η συμπεριλαμβανομένη γωνία πρέπει να είναι 90°, το 
οπισθο-αντανακλαστικό υλικό να κοιτάζει προς τα έξω 
και η θερμοκρασία πρέπει να είναι 23 ± 5ο Ο. Δεν πρέπει 
να υπάρξει σκάσιμο. Για τη διευκόλυνση της κάμψης, 
οποιοδήποτε ανάγλυφο περιθώριο πρέπει να κοπεί από 
το πάνω και το κάτω μέρος της πινακίδας. 

12. Αντίσταση στο νερό 

Βυθίστε την πινακίδα που δοκιμάζεται σύμφωνα με την 
παράγραφο 12 του ΙδΟ 7591, για 24 ώρες συνεχώς, σε 
απιονισμένο νερό, σε θερμοκρασία 23 ± 5° Ο και μετά 
αφήστε την να στεγνώσει σε θερμοκρασία δωματίου 
για 48 ώρες. Μετά τη συμπλήρωση αυτής της δοκιμής, 
το δείγμα δεν θα φέρει καμία ένδειξη φθοράς που θα 
μπορούσε να μειώσει την αποδοτικότητά του. 

13. Ευκολία καθαρισμού 

Ένα δοκιμαστικό δείγμα αλείφεται σύμφωνα με την 
παράγραφο 13 του ΙδΟ 7591 με μίγμα λιπαντικού λαδιού 
και γραφίτη, πρέπει να καθαρίζεται εύκολα χωρίς να 
προκληθεί ζημιά στην οπισθο-αντανακλαστική επιφά¬ 
νεια, όταν αυτή περαστεί με ένα ήπιο αλειφατικό (λι¬ 
παρό) διαλύτη όπως το επτάνιο και εν συνεχεία πλυθεί 
με ουδέτερο απορρυπαντικό. 

14. Αντοχή στα καύσιμα. 

Βυθίστε ένα τμήμα της δοκιμαστικής πινακίδας σύμ- 

φωνα με την παράγραφο 14 του 130 7591, συμπεριλαμ¬ 
βανομένων των γραμμάτων και των αριθμών για ένα 
λεπτό σε δοκιμαστικό καύσιμο, που συνίσταται από 70% 
κανονικό επτάνιο και 30% τολουόλιο (κατ’ όγκο). Μετά 
την απομάκρυνση, ελέγχεται η επιφάνεια, η οποία δεν 
πρέπει να έχει καμία φανερή αλλοίωση που θα μπο¬ 
ρούσε να μειώσει την αποδοτικότητά της. 

15. Αντοχή σε αλμυρή ομίχλη 

Η δοκιμαστική πινακίδα δέχεται τις επιδράσεις αλμυ¬ 
ρής ομίχλης για δύο κύκλους των 22 ωρών ο καθένας. 
Ενδιαμέσως το δείγμα παραμένει για 2 ώρες σε θερ¬ 
μοκρασία δωματίου και στεγνώνει. Η αλμυρή ομίχλη 
δημιουργείται με ψεκασμό ενός διαλύματος άλατος, 
σε θερμοκρασία 35 ± 2° 0, το οποίο αποτελείται από 
5 μέρη (πι/πι) χλωριούχου νατρίου διαλυόμενα σε 95 
μέρη (πι/πι) απιονισμένου νερού. Μετά την εκτέλεση 
της δοκιμασίας, η δοκιμαστική πινακίδα πλένεται με 
νερό, στεγνώνει με πανί και εξετάζεται. Δεν πρέπει να 
υπάρχει καμία αλλοίωση που θα μειώνει την αποδοτι- 
κότητα της πινακίδας. 

16. Ανθεκτικότητα 

Φωτίστε μόνο την οπισθο-αντανακλαστικό μέρος της 
δοκιμαστικής πινακίδας με μία φωτεινή πηγή σύμφωνα 
με το 130105 μέχρις ότου το μπλε πρότυπο Ν0.7 ξεθω¬ 
ριάσει σε Ν0.4 κοντράστ στην γκρι κλίμακα. Μετά από 
αυτή τη δοκιμασία, το χρώμα πρέπει να εξακολουθεί 
να συμμορφώνεται με τις χρωματικές απαιτήσεις του 
Πίνακα 2 του 130 7591 και οι συντελεστές της οπισθο- 
αντανάκλασης δεν πρέπει να είναι μικρότεροι από το 
50% των τιμών του Πίνακα 1 σε γωνία παρατήρησης 
0 2 20' και γωνία προσπτώσεως 5°. Ο παράγοντας φωτει- 
νότητας δεν θα είναι μικρότερος από 80% των τιμών 
του Πίνακα 2 του 130 7591. 

ΠΑΡΑΡΤΗΜΑ 8 

Α. 1. ΔΕΙΓΜΑΤΟΛΗΨΙΑ 

Εννέα δοκιμαστικά δείγματα του κάθε χρώματος θα 
δοθούν για δοκιμές έγκρισης στο εργαστήριο. 

Ένα από τα δείγματα θα είναι μια τελειωμένη πινακί¬ 
δα, έτοιμη για τοποθέτηση σε όχημα και θα αποτελεί 
αντιπροσωπευτικό δείγμα σύγχρονης παραγωγής. 

Αυτή η πινακίδα θα χρησιμοποιηθεί για τον έλεγχο 


των διαστάσεων, του οχήματος, των γραμμάτων, των 
αριθμών και την συμμόρφωση με τα πρότυπα από την 
αρμόδια εθνική αρχή. 

Ένα δεύτερο δείγμα θα είναι εντελώς ολοκληρωμένη 
πινακίδα αλλά χωρίς γράμματα και αριθμούς, για τον 
έλεγχο της ομοιομορφίας της οπισθο-αντανάκλασης. 

Τα υπόλοιπα επτά (7) δείγματα θα είναι ολοκληρωμέ¬ 
νες πινακίδες, που θα αντιπροσωπεύουν τη σύγχρονη 
παραγωγή, με ένα μόνο γράμμα και δύο αριθμούς το¬ 
ποθετημένους στο κέντρο, αφήνοντας ελεύθερο χώρο 
τουλάχιστον 100 τετραγωνικά εκατοστά για διάφορα 
άλλα τεστ στις πλευρές. 

Α.2. ΔΟΚΙΜΕΣ 

1. Το δείγμα Νο.1 πρέπει να ελεγχθεί για συμμόρφωση 
με τα φωτομετρικά και χρωματομετρικά χαρακτηρι¬ 
στικά που αναφέρονται στις παραγράφους 6 και 7 του 
Παραρτήματος 7. Αυτό το δείγμα θα παραμείνει στο 
εργαστήριο για προσεχείς αναφορές. 

2. Το δείγμα Νο.2 πρέπει να κοπεί σε δύο ίσα κομ¬ 
μάτια, ίδιου μεγέθους και να διεξαχθούν οι δοκιμές 
για την συμμόρφωση με τις παραγράφους 8 και 9 του 
Παραρτήματος 7 στο καθένα από αυτά τα κομμάτια 
ξεχωριστά. 

3. Το δείγμα Νο.3 πρέπει να ελεγχθεί συμμόρφωση 
με τις παραγράφους 10 και 11 του Παραρτήματος 7. Για 
κάθε έλεγχο θα χρησιμοποιηθεί διαφορετικό τμήμα του 
δείγματος. 

4. Το δείγμα Νο.4 πρέπει να ελεγχθεί συμμόρφωση με 
την παράγραφο 12 του Παραρτήματος 7. 

5. Το δείγμα Νο.5 πρέπει να ελεγχθεί συμμόρφωση 
με τις παραγράφους 13 και 14 του Παραρτήματος 7. 
Για κάθε έλεγχο θα χρησιμοποιηθεί διαφορετικό τμήμα 
του δείγματος. 

6. Το δείγμα Νο.6 πρέπει να ελεγχθεί συμμόρφωση με 
της παραγράφου 15 του Παραρτήματος 7. 

7. Το δείγμα Νο.7 πρέπει να ελεγχθεί συμμόρφωση με 
την παράγραφο 16 του Παραρτήματος 7. 

8. Το δείγμα Νο.8 πρέπει να είναι ολοκληρωμένη πι¬ 
νακίδα. 

Το δείγμα Νο.9 πρέπει να είναι ολοκληρωμένη πινα¬ 
κίδα χωρίς χαρακτήρες για τον έλεγχο ομοιομορφίας 
της φωτοαντανακλαστικότητας. 

